গোন্ডালের নওলাখা প্রাসাদ
**রাজকোট জেলা** হল ভারতের গুজরাত রাজ্যের ৩৩টি জেলার মধ্যে একটি জেলা। সৌরাষ্ট্র উপদ্বীপে অবস্থিত, রাজকোট শহরটি, জেলার প্রশাসনিক সদর দফতর। এটি গুজরাটের তৃতীয়-সর্বাধিক উন্নত জেলা এবং চতুর্থ সর্বাধিক জনবহুল অঞ্চল।

এই জেলাটির উত্তরে মরবি জেলা, পূর্বে সুরেন্দ্রনগর ও বোটাড জেলা, দক্ষিণে আমরেলি ও জুনাগড় জেলা এবং পশ্চিমে পোরবন্দর ও জামনগর জেলা। জেলাটি ১১২০৩  বর্গ কিলোমিটার এলাকা নিয়ে গঠিত হয়েছে।

নামের উৎপত্তি
-------------

জেলাটির সদর দফতর রাজকোট শহরটির নামানুসারে এই জেলার নামকরণ করা হয়েছে। রাজকোট শহরের নামটি (আক্ষরিক অর্থে রাজাদের শহর) সম্ভবত রাজু সন্ধি নাম থেকে উদ্ভূত হয়েছিল, যিনি ১৬২০ সালে রাজকোটের পূর্ববর্তী দেশীয় রাজ্যের সহ-প্রতিষ্ঠা করেছিলেন।

ভূগোল
-----

শহরটি ২৩°০৮' উত্তর অক্ষাংশ থেকে ২০°৫৮' উত্তর অক্ষাংশ এবং ৭১°৪০' পূর্ব দ্রাঘিমাংশ থেকে ৭০°২০' পূর্ব দ্রাঘিমাংশের মধ্যে অবস্থিত। রাজকোটের জলবায়ু তুলনামূলকভাবে মনোরম। এখানকার জলবায়ু চরমভাবাপন্ন নয়। এখানে গ্রীষ্মকাল থাকে মার্চ থেকে জুন মাস পর্যন্ত। এই সময় তাপমাত্রা ২০  ডিগ্রি সেলসিয়াস এবং ৪০  ডিগ্রি সেন্টিগ্রেডের মধ্যে ঘোরাফেরা করে। এখানে জুলাই থেকে সেপ্টেম্বর মাস পর্যন্ত বর্ষাকাল। জায়গাটিতে গড় বৃষ্টিপাতের পরিমাণ হল ৫৫০  মিমি। এখানে শীতের অক্টোবর থেকে ফেব্রুয়ারি পর্যন্ত স্থায়ী হয়।

### জলবায়ু

বিভাগসমূহ
---------

এই জেলাটি ১০​​টি তালুকের সমন্বয়ে গঠিত। এগুলি হ'ল - পদধারী, লোধিকা, ধোরাজি, রাজকোট, জাম কান্দর্না, উপলেতা, জেটপুর, কোটদা সাঙ্গানী, জাসদান ও গোন্ডাল। পাঁচপিপলা রাজকোট জেলা অনেকগুলি গ্রামের মধ্যে একটি। এই জেলায় মোট ৮টি বিধানসভা নির্বাচনী এলাকা রয়েছে: রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ, জসদন, গোন্ডাল, জেঠপুর ও ধোরাজি। রাজকোট লোকসভা কেন্দ্রের অন্তর্গত স্থানগুলি হল - টানকারা, ওয়াঙ্কনার, রাজকোট পূর্ব, রাজকোট পশ্চিম, রাজকোট দক্ষিণ, রাজকোট গ্রামীণ এবং জাসদান। গোন্ডাল, জেটপুর এবং ধোরাজি পোরবন্দর লোকসভা কেন্দ্রের অন্তর্গত। কচ্ছ লোকসভা কেন্দ্রের একটি অংশ মরবি।

জনসংখ্যার উপাত্ত
----------------

ঐতিহাসিক জনসংখ্যা| বছর | জন. | ব.প্র. ±% |
| --- | --- | --- |
| ১৯০১ | ৫,০০,৬৮৬ | —     |
| ১৯১১ | ৫,৯০,৩৮৯ | +১.৬৬% |
| ১৯২১ | ৫,৮৬,৫৬১ | −০.০৭% |
| ১৯৩১ | ৬,৭৮,৮২০ | +১.৪৭% |
| ১৯৪১ | ৭,৯৯,৮৬৩ | +১.৬৫% |
| ১৯৫১ | ৯,৩০,০২৪ | +১.৫২% |
| ১৯৬১ | ১২,০৮,৫১৯ | +২.৬৫% |
| ১৯৭১ | ১৬,২৪,০৭২ | +৩% |
| ১৯৮১ | ২০,৯৩,০৯৪ | +২.৫৭% |
| ১৯৯১ | ২৫,১৪,১২২ | +১.৮৫% |
| ২০০১ | ৩১,৬৯,৮৮১ | +২.৩৪% |
| ২০১১ | ৩৮,০৪,৫৫৮ | +১.৮৪% |
| সূত্র: |

 ২০১১ সালের আদমশুমারি অনুসারে রাজকোট জেলার জনসংখ্যা ৩,৮০৪,৫৫৮ জন, লাইবেরিয়া বা মার্কিন যুক্তরাষ্ট্রের অরেগনের জনসংখ্যার প্রায় সমান। জনসংখ্যারভিত্তিতে এটি ভারতে ৬৮তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব ৩৩৯ জন প্রতি বর্গকিলোমিটার (৮৮০ জন/বর্গমাইল)। এর জনসংখ্যা বৃদ্ধির হার ২০০১ - ২০১১ এর দশকে ১৯.৮৭% ছিল। রাজকোটে প্রতি এক হাজার পুরুষের জন্য ৯২৪ মহিলা রয়েছে (যৌন অনুপাত), এবং সাক্ষরতার হার ৮২.২%।

২০১১ সালের ভারতের আদমশুমারি অনুযায়ী, জেলার জনসংখ্যার ৯৬.৪১% গুজরাটিতে, ১.৯6% হিন্দিতে এবং ০.৭৩% সিন্ধি ভাষায় কথা বলে, তাদের প্রথম ভাষা হিসাবে।

এর জনসংখ্যা ৩,১৬৯,৮৮১ জন, যার মধ্যে ২০০১ সালে ৫১.২৯% শহরে বাস করত। এখানে শিক্ষার হার আগে ছিল ৭৪.৮৫% (২০০১ এর আদম শুমারি)।

টীকা
----

1. 1 2 3 4 5 6 7  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. 1 2  "Districts of Gujarat"।
3. ↑  Decadal Variation In Population Since 1901
4. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Liberia 3,786,764 July 2011 est.
5. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Oregon 3,831,074
6. ↑  2011 Census of India, Population By Mother Tongue
7. ↑  "Archived copy"। ১১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০০৯।

বহিঃসংযোগ
---------

* Rajkot district collectorate website  ওয়েব্যাক মেশিনে আর্কাইভকৃত ১ নভেম্বর ২০২০ তারিখে

| রাজকোট জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | Kutch district | Surendranagar district |
| Jamnagar district | 
**Rajkot district**
 | Bhavnagar district |
| Porbandar district | Junagadh district | Amreli district |

 |

টেমপ্লেট:Gujarat